**П Л А Н - П Р О Г Р А М А**

**ЗА РАБОТАТА НА НЧ „ ХР. СМИРНЕНСКИ – 1953г” С. СТРУЯ, ОБЩ. РУЕН**

**ЗА 2020г.**

**І. Основна цел :**

Основната цел на читалището през 2020 е да продължава партньорството си с общината училищата и местната общност.Качествено и бързо задоволяване на информационните и образователните нужди на населението и да превръща читалището в общодостъпен център за осигуряване с библиотечно и информационно обслужване на населението.

**ІІ.Основни Задачи :**

1. Читалището със своята работа да съдейства за задоволяване на културните и духовни потребности на населеното място, където осъществява дейността си

а/ развитие и обогатяване на културния живот, в населеното място.

б/ запазване и популяризиране на местните обичаи и традиции

в/ разширяване на знанията на населението и приобщаването му към ценностите и постиженията на науката, изкуството и културата

г/ възпитаване и утвърждаване на националното самосъзнание

д/ осигуряване на достъп до всякаква информация

2. Да извършва основна дейност както следва :

а/ уреждане и поддържане на библиотеки и читални, както и създаване и поддържане на витрини

б/ да бъде инициатор за чествания на бележити дати и годишнини

в/ предоставяне на компютърна и интернет услуга на населението

3. Работа с читателите :

а/ през годината да се достави нови книги за всички възрастови групи според търсената литература.

б/ редовно преглеждане на читателски карти и изпращане на писма на закъснели читатели

в/събиране и разпространяване на знания за родния край

**ІІІ.Културно – масови мероприятия**

1. През месец януари да се отбележи 170 години от рождението на Захари Стоянов /1850 -1889 /-български революционер, деец на национално-освободителното движение, писател и публицист.

2. На 06.01.2020г. по случай 172 години от рождението на Хр.Ботев да се изготви витрина в библиотеката.

3. По случай 100 години от рождението на Леда Милева/1920-2013/-българска поетеса, автор на стихове за деца да се организира колективно четене на нейни творби.

4. На 19.02.2020 да се отбележи паметта на Васил Левски – Апостола на свободата.

5. На 03.03 .2020г. празнична програма по случай освобождението на България от Османско владичество.

6. През месец март да се отбележат традиционните празници Баба Марта и първа пролет.

7. На 20.04.2020г. по случай 144години от Априлското въстание да се изготви витрина в библиотеката.

8. По случай Международния ден на детската книга през месец април да се организира колективно четене на детски творби.

9. 11.05.2020. да се отбележи деня на библиотекаря-беседа с читателите.

10. 24.05.2020г. по случай ,,Деня на българската просвета и култура и на славянската писменост”да се проведе литературна програма с учениците от местното училище.

11. 02.06.2020г.да се почете паметта Христо Ботев и загиналите за свободата на България.

12. През месец юни да се почете паметта на хан Аспарух-прабългарски владетел основател на българската държава.

13. През месец юли да се отбележи 170г. от рождението на Иван Вазов – български писател наричан ,,патриарх на българската литература.

14. През месец август се навършват 143 години от Шипченската епопея за целта да се изготви витрина в библиотеката.

15. 06.09.2020г. да се отбележи националния празник „Съединението на княжество България с източна Румелия”.

16. На 22.09.2020г. да се отбележи деня на независимостта на България.

17. 01.11.2020г. да се отбележи деня на народните будители – да се изготви витрина в библиотеката.

18. През месец декември да се организира и отпразнува коледа и нова година.

**IV. Организационна дейност на Читалищното Настоятелство**

1. Редовно да проведе заседания на настоятелството за решаване на въпросите свързани с финансова и библиотечна дейност и тяхното отчитане.

2. Настоятелството да работи съвместно с училището за организиране и провеждане на празнични мероприятия.